text: 28-årig mand forsvundet på tredje døgn
  16 januar 2017 kl. 13.48
  Lørdag nat forsvandt en 28-årig mand fra Fredericia. Politiet beder om hjælp fra borgerne.
  
  28-årige Michal Piotr Sech fra Fredericia er sidst set natten til søndag den 15. januar klokken cirka 02.30 ved krydset Prinsessegade/Sjællandsgade i Fredericia.
  Tirsdag er hjemmeværnsfolk sat ind i eftersøgningen. 
  - De vil begynde med at gennemsøge området inden for voldene i indre by, Fredericia. Vi opfordrer fortsat borgerne til også at være opmærksomme og lede i deres udhuse, kældre, cykelskure og haver, siger vicepolitiinspektør  Finn Ellesgaard Nielsen fra Sydøstjyllands Politi i en pressemeddelelse.
  Michal Piotr Sech er af polsk afstamning, men taler dansk. Han er 185 cm høj, slank af bygning, har kort brunt hår og brune øjne. Han er sidst set iført en blå kasket, sort/blå jakke, blå jeans og sneakers.
  Hvis du har set Michal Piotr Sech, så kontakt venligst Sydøstjyllands Politi på 114.
  